**Jeyms Uebb kosmik teleskopi** (**JWST**) infraqizil spektrdagi astronomiya uchun moʻljallangan maxsus kosmik teleskopdir. Udagi yuqori aniqlikdagi va oʻta sezgir qurilmalar, Hubble kosmik teleskopi uchun kuzatish juda qiyin boʻlgan, eng qadimiy, uzoq masofadagi zaif ob’ektlarni koʻrish imkonini beradi.  Bu astronomiya va kosmologiyaning koʻplab sohalari boʻyicha tadqiqotlar oʻtkazish imkonini beradi, masalan, dastlabki yulduzlarni kuzatish va dastlabki galaktikalarning shakllanishi va yashab qolish imkoni yuqori boʻlgan ekzosayyoralar atmosferasining batafsil tavsifi.   

Webb 2021-yil 25-dekabrda Fransiya Gvianasining Kuru shahridan Ariane 5 raketasida uchirilgan va 2022-yil yanvar oyida Quyosh-Yer L 2 Lagrange nuqtasiga yetib kelgan. James Webbning ilk surati 2022-yil 11-iyulda matbuot anjumani orqali ommaga eʼlon qilingan 

Webbning asosiy oynasi oltin bilan qoplangan berilliydan yasalgan va 18 ta olti burchakli oyna segmentlaridan iborat boʻlib, 2.4 m (7 ft 10 in) diametrli Hubble bilan solishtirganda ular birgalikda 6.5-meter-diameterli (21 ft) koʻzguni hosil qiladi,. Bu Webbga taxminan 25 kvadrat metrli yorugʻlik yigʻish maydonini hosil qilish imkonini beradi, bu Hubblenikidan olti marta katta hisoblanadi. Yaqin ultrabinafsha, koʻrinadigan (0,1 dan 0,8 gacha) mkm) va yaqin infraqizil (0,8-2,5 μm)  spektrlarda kuzatish olib boruvchi Habbldan farqli oʻlaroq, Webb pastroq chastota diapazoni, yaʼni, uzun toʻlqin uzunlikga ega koʻrinadigan yorugʻlikdan (qizil) oʻrta infraqizilgacha (0,6-28,3  μm) kuzatadi. Teleskop juda sovuq, 50 K (−223 °C; −370 °F) dan past haroratda saqlanishi kerak, shunda teleskopning oʻzi chiqaradigan infraqizil yorugʻlik toʻplangan yorugʻlikka toʻsqinlik qilmaydi. U Quyosh-Yer L 2 Lagrange nuqtasi yaqinidagi quyosh orbitasida joylashtirilgan boʻlib, u Yerdan taxminan 1.5 million kilometer (930,000 mi) masofada. Uning besh qavatli quyosh pardasi uni Quyosh, Yer va Oyning taʼsirida isishladan himoya qiladi.

Manbalar
--------

1. ↑  *Moskowitz, Clara*. „How JWST Is Changing Our View of the Universe – The James Webb Space Telescope has sparked a new era in astronomy". *Scientific American* (1-dekabr 2022-yil). Qaraldi: 15-noyabr 2022-yil.
2. ↑  *Overbye, Dennis*. „How the Webb Telescope Expanded My Universe – As new images of Jupiter and a galactic survey spring forth from NASA's new observatory, our cosmic affairs correspondent confesses he didn't anticipate their power.". *The New York Times* (23-avgust 2022-yil). Qaraldi: 24-avgust 2022-yil.
3. ↑  *Achenbach, Joel*. „The Webb telescope is astonishing. But the universe is even more so – This new tool can't do everything, but it's capturing some of the first light emitted after the big bang, and that is already revealing wonders". *The Washington Post* (5-avgust 2022-yil). Qaraldi: 7-avgust 2022-yil.
4. ↑  *O'Callaghan, Jonathan*. „JWST Heralds a New Dawn for Exoplanet Science – The James Webb Space Telescope is opening an exciting new chapter in the study of exoplanets and the search for life beyond Earth". *Scientific American* (23-yanvar 2023-yil). Qaraldi: 25-yanvar 2023-yil.
5. ↑  *Fisher.* „President Biden Reveals First Image from NASA's Webb Telescope". *NASA* (11-iyul 2022-yil). 12-iyul 2022-yilda asl nusxadan arxivlandi. Qaraldi: 12-iyul 2022-yil.
6. ↑  „Comparison: Webb vs Hubble Telescope – Webb/NASA" (en). *www.jwst.nasa.gov*. 21-yanvar 2022-yilda asl nusxadan arxivlandi. Qaraldi: 12-iyul 2022-yil.